
היו"ר אריה אלדד:	אני מתכבד לפתוח את הישיבה בנושא הארוך והמורכב שקיימנו כאן בנושא הגזזת. 

אנחנו רוצים להתכנס היום לאותם תיקונים שהוצעו בסופו של דבר לחוק ולהצביע. 
אני מבקש מהיועמ"ש של הועדה להציג את סטטוס הנוכחי של החוק שעליו נצביע.

ג'ודי וסרמן:	מדובר בסעיף 26 וחלק מסעיף 27 להצעת חוק המדיניות הכלכלית. 
זה נדון כאן בדיון קודם בועדה. מה שמונח על שולחן הועדה כרגע זה נוסח מתוקן שהועבר לועדה ע"י האוצר.  

מה שהוצא מהנוסח זה התוספת של סעיף 5(א) בפסקה 4 לנוסח שמונח בפניכם. שם היתה הגבלה לתשלום רטרואקטיבי לנפגעי גזזת. זה נמחק, האוצר חזר בו מההצעה הזו. מה שנשאר זה העברת הועדות הרפואיות ממשרד הבריאות למוסד לביטוח לאומי. זה היה התיקון העיקרי פה. 

יש כאן בקשה נוספת של האוצר לעשות איזשהו תיקון נוסח והבהרה, משהו שחסר בחוק (ועוד מעט נבקש מעו"ד קריגר להסביר את זה).  עוד תיקון בעקבות דיון שהיה כאן בועדה, לנושא סמכות ביה"ד לעבודה. היתה כאן הערה בדיון הקודם שבסעיף שדן בסמכות ביה"ד לעבודה, נשמט כנראה בטעות, הסמכות הייחודית של ביה"ד לעבודה בנושא הערעור על החלטות ועדות המומחים. והוחזר וזה מופיע בעמ' השלישי  למעלה. 

לעניין הזה אדוני היו"ר, הייתי מבקשת שהועדה תסמיך אותי לתקן את הנוסח.  כי לדעתי הנוסח לא מספיק ממצה. אבל הכוונה ליתן גם לביה"ד האזורי לעבודה סמכות ייחודית גם בנושא הערעורים על ועדות המומחים שנשארו במשרד הבריאות.

היו"ר אריה אלדד:	יש למישהו הסגה על כך שהיועמ"ש תתקן את הסעיף?

נסים דהן:			לא. שהיא תתקן את הנוסח.

דוד טל:	אם גבירתי תוכל להסביר את סעיף 2, היות ואני לא הייתי בדיון הקודם. 

ג'ודי ורסמן:	זה אני מבקשת עכשיו מהאוצר שיסביר, זה משהו שלא  מצוי עכשיו בחוק, זה העברה. 

גיא קריגר:	סעיפים 2 ו3- הם כיווני נוסח חדשים. 

נסים דהן:	הם עכשיו. 

היו"ר אריה אלדד:	בד"כ לא עושים דברים כאלה אלא אם זה לטובת החולים.  

גיא קריגר:	וזה בדיוק העניין. אנחנו הוספנו את שני הסעיפים האלה לבקשת המוסד לביטוח לאומי. מה שאולי 
מבהיר את מה שחה"כ דהן אמר. היתה סוגייה שהיתה  בזמנו בביהמ"ש 
ובביה"ד לעבודה, זה הנושא של מה קורה אם היתה החמרה במצבו. החוק נותן פתרון לעניין מי שדרגת נכותו היתה בין 40% ל75%- ועלה לדרגת נכות של יותר מ75%-. החוק אומר, שהוא יקבל השלמה בפיצוי החד-פעמי שניתן בהפרש שבין הפיצוי שניתן, למי שנמצא בדרגת נכות 40-75%, לבין מי שנמצא בדרגת נכות 75% ומעלה. ויתחיל לקבל כמובן את הקצבה בסיעוד בהתאם לועדת הנכות המוחמרת שלו.

החוק לא נתן פתרון לעניין אותו מי שנקבעה לו דרגת נכות נמוכה מ40%- והיה זכאי לפיכך אך ורק למענק חד-פעמי. הוא לא נתן פתרון לגבי אדם כזה שהוחמרה הנכות שלו והוא הגיע לדרגת נכות של יותר מ40%- או 75%. 

מה שאנחנו עושים כאן, בתור הבהרה, המוסד לביטוח לאומי יאמר שהדבר הזה כבר נעשה היום ע"י המוסד בפועל. אנחנו מבהירים כאן שאותו זמן יהיה זכאי (הפעם זה גם יהיה עפ"י חוק באופן ברור) לתוספת ביחס למענק החד-פעמי שהוא קיבל,  להשלמה לאותו פיצוי שהוא זכאי לו לפי דרגת הנכות החדשה שנקבעה לו. 

כלומר, מדובר בתוספת שכל לטובתם של מקבלי הקצבאות. 

היו"ר אריה אלדד:	מכיוון שהסעיף הזה לא היה בדיון על השולחן הזה, מישהו מחברי הועדה נראה לו שיש סיבה 
שלא לעסוק בזה. גם לעניות לדעתי מדובר בהטבה. 

נסים דהן:			לא לראות אותו כנושא חדש. 

היו"ר אריה אלדד:		אם לא נדון בו, לא נוכל לאשר את החוק. 

נסים דהן:	אם אנחנו עוברים להצבעה, אז אנחנו נצביע גם על ההסתייגויות. 

גיא קריגר:	תיקון טכני נוסף נמצא בעמ' השני, בהוספת ס"ק (ה), אפשר לראות אותו מוסף שם. היות שמדובר 
על ועדות רפואיות של המוסד לביטוח לאומי, אנחנו מבקשים להרחיב את הוראות הסעיפים 214 (א), 214 (ב) לחוק ביטוח לאומי שעניינם בדיקה מחדש של הנפגע. מדובר בתיקון טכני.  

עד היום זה היה במשרד הבריאות והיות שזה עובר לביטוח לאומי , ואנחנו מחייבם הוראות. 

תמר בנימין:			זה לא יעבור לביטוח הלאומי, השר מתנגד. 

גיא קריגר:	בהינתן היו"ר שהועדה תאשר את ההעברה למוסד לביטוח לאומי, אזי לטעמנו אם טכנית הדבר הזה יחייב….

היו"ר אריה אלדד:	גם בדיון הקודם אני הבנתי שעמדת משרד הבריאות היא עמדה אחת. 

על שולחני הונח הבוקר מכתב ואני אקרא אותו באוזנכם. שאומר: ששר הבריאות 
מתנגד להעברת הטיפול בתביעות נפגעי הגזזת למוסד לביטוח לאומי. שר הבריאות רואה את הטיפול בנפגעי הגזזת במסגרת האחריות של משרד הבריאות ואין ספק שהטיפול המקצועי-רפואי הניתן למטופלים ע"י ועדות של משרד הבריאות, הינו נחוץ ביותר למתן מעה לחולים. העברת הטיפול למוסד לביטוח לאומי, רק תעכב את הטיפול בנפגעים שממתינים גם כך לטיפול בבעיותיהם. 

לאור התיקון שהוכנס הבוקר בעמדת שר הבריאות וגם לאור השינויים בחוק שלא הספקנו לדון עליהם, אני מבקש שאנחנו לא נצביע על הנושא הזה היום. תקבלו הודעה בהמשך היום על מועד הדיון  בנושא. 

תודה  רבה.

